CELEX: 22010D0054
Language: bg
Date: 2010-04-30 00:00:00
Title: Решение на Съвместния комитет на ЕИП № 54/2010 от 30 април 2010 година за изменение на приложение XVIII (Здравословни и безопасни условия на труд, трудово законодателство и равно третиране на мъже и жени) към Споразумението за ЕИП

15.7.2010   
            
            
               BG
            
            
               Официален вестник на Европейския съюз
            
            
               L 181/22
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 54/2010
   от 30 април 2010 година
   за изменение на приложение XVIII (Здравословни и безопасни условия на труд, трудово законодателство и равно третиране на мъже и жени) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XVIII към Споразумението бе изменено с Решение на Съвместния комитет на ЕИП № 147/2009 от 4 декември 2009 г. (1)
               
            
         
               (2)
            
            
               Директива 2009/38/ЕО на Европейския парламент и на Съвета от 6 май 2009 година за създаване на европейски работнически съвет или на процедура за информиране и консултации с работниците и служителите в предприятия с общностно измерение и групи предприятия с общностно измерение (преработена) (2) следва да бъде включена в Споразумението.
            
         
               (3)
            
            
               Считано от 6 юни 2011 г., Директива 2009/38/ЕО отменя Директива № 94/45/ЕО на Съвета (3), която е включена в Споразумението и съответно следва да бъде заличена от Споразумението, считано от 6 юни 2011 г.,
            
         РЕШИ:
   Член 1
   Приложение XVIII към Споразумението се изменя, както следва:
   
               1.
            
            
               Сегашната точка 27 (Директива 94/45/ЕО на Съвета) се преномерира в точка 27а.
            
         
               2.
            
            
               След точка 26 (Директива 92/56/ЕИО на Съвета) се създава следната точка:
               
                           „27.
                        
                        
                           
                              32009 L 0038: Директива 2009/38/ЕО на Европейския парламент и на Съвета от 6 май 2009 година за създаване на европейски работнически съвет или на процедура за информиране и консултации с работниците и служителите в предприятия с общностно измерение и групи предприятия с общностно измерение (преработена) (ОВ L 122, 16.5.2009 г., стр. 28).“
                        
                     
         
               3.
            
            
               Текстът на новата точка 27a (Директива 94/45/ЕО на Съвета) се заличава, считано от 6 юни 2011 г.
            
         Член 2
   Текстовете на Директива 2009/38/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 май 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 30 април 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 62, 11.3.2010 г., стр. 45.
   
      (2)  ОВ L 122, 16.5.2009 г., стр. 28.
   
      (3)  ОВ L 254, 30.9.1994 г., стр. 64.
   
      (4)  С отбелязани конституционни изисквания.